# ΕΛΛΗΝΙΚΗ ΔΗΜΟΚΡΑΤΙΑ ΙΕΡΑ ΜΗΤΡΟΠΟΛΙΣ ΔΗΜΗΤΡΙΑΔΟΣ ΚΑΙ ΑΛΜΥΡΟΥ

##

#  ΔΙΑΚΗΡΥΞΗ ΔΗΜΟΣΙΟΥ ΜΕΙΟΔΟΤΙΚΟΥ ΔΙΑΓΩΝΙΣΜΟΥ

#  ΓΙΑ ΤΗΝ ΑΝΑΔΕΙΞΗ ΠΡΟΜΗΘΕΥΤΗ ΤΡΟΦΙΜΩΝ

#  ΒΟΛΟΣ, Ιούλιος 2015

##  Ι.ΓΕΝΙΚΑ

1.1. Η παρούσα διακήρυξη δημόσιου μειοδοτικού διαγωνισμού (εφεξής και ως «η Διακήρυξη») αφορά στην πρόσκληση για συμμετοχή σε δημόσιο μειοδοτικό διαγωνισμό (στο εξής: ο «Διαγωνισμός») για την ανάδειξη μειοδότη (στο εξής: ο «Μειοδότης»), ο οποίος θα αναλάβει να προμηθεύσει τα παρακάτω αναφερόμενα τρόφιμα στην Ιερά Μητρόπολη Δημητριάδος .Η διάρκεια της σύμβασης θα είναι από τις 1-8-2015 μέχρι τις 31-12-2015.

1.2.Η Διακήρυξη περιέχει τους κανόνες διεξαγωγής του Διαγωνισμού.

1.3. Η Ιερά Μητρόπολη Δημητριάδος δεν εγγυάται την ακρίβεια, πληρότητα ή επάρκεια των στοιχείων του Τεύχους διακήρυξης και δεν αναλαμβάνει καμία ευθύνη αναφορικά με τα στοιχεία αυτά ή τη χρήση τους στα πλαίσια του Διαγωνισμού.

1.4 Η διακήρυξη και οποιοδήποτε στοιχείο ή πληροφορία που χορηγείται ή ανακοινώνεται από την Ιερά Μητρόπολη Δημητριάδος συγχρόνως με αυτά ή μεταγενεστέρως, δεν συνιστούν, ούτε πρέπει να θεωρείται ότι συνιστούν, επιχειρηματική συμβουλή. Κάθε πρόσωπο που συμμετέχει στο Διαγωνισμό θα πρέπει να προβαίνει στη δική του ανεξάρτητη εκτίμηση των πλεονεκτημάτων ή άλλων στοιχείων σε σχέση με τον Διαγωνισμό.

1.5 Ουδεμία διαβεβαίωση παρέχεται για τυχόν προβλέψεις, εκτιμήσεις ή
δηλώσεις που περιέχονται στη Διακήρυξη. Η Ιερά Μητρόπολις Δημητριάδος δεν εγγυάται την ακρίβεια ή την επιβεβαίωση των προβλέψεων, εκτιμήσεων ή δηλώσεων αυτών.

 **2. ΔΙΑΔΙΚΑΣΙΑ ΤΟΥ ΔΙΑΓΩΝΙΣΜΟΥ**

2.1. 0 Διαγωνισμός θα διεξαχθεί σύμφωνα με τους όρους της Διακήρυξης.

2.2. Οι όροι του Διαγωνισμού εγκρίθηκαν με απόφαση του Μητροπολιτικού Συμβουλίου της Ιεράς Μητροπόλεως Δημητριάδος.

2.3. Η Διακήρυξη περιέχει τους όρους του Διαγωνισμού και ορίζει τους κανόνες και τη διαδικασία επιλογής του Μειοδότη. Η Ιερά Μητρόπολις Δημητριάδος διατηρεί το δικαίωμα να τροποποιήσει τη διαδικασία του Διαγωνισμού, να αποκλείσει διαγωνιζόμενο/ους από τη διαδικασία του Διαγωνισμού, να διακόψει τις συνομιλίες και διαπραγματεύσεις οποτεδήποτε πριν από την υπογραφή οποιασδήποτε συμβάσεως ή να ακυρώσει το Διαγωνισμό για οποιοδήποτε λόγο, αζημίως γι’ αυτή.

2.4. Μόνο αρμόδιο όργανο με αποφασιστική αρμοδιότητα για τη διεξαγωγή του Διαγωνισμού, τη λήψη όλων των αποφάσεων που σχετίζονται με αυτόν και την ανακήρυξη του Μειοδότη είναι το Μητροπολιτικό Συμβούλιο της Ιεράς Μητροπόλεως Δημητριάδος. Η Επιτροπή Διαγωνισμού είναι αρμόδια να αποφαίνεται επί ερωτημάτων, αιτημάτων και ενστάσεων των διαγωνιζομένων.

2.5. Το Μητροπολιτικό Συμβούλιο θα ορίσει με απόφασή του την Επιτροπή Διαγωνισμού, η οποία θα έχει τριμελή σύνθεση. Η Επιτροπή Διαγωνισμού θα έχει την ευθύνη για τη διεκπεραίωση των διαδικασιών του διαγωνισμού, την παραλαβή των φακέλων των διαγωνιζομένων, τον έλεγχο του υποφακέλου με τα δικαιολογητικά συμμετοχής, καθώς και την υποβολή σχετικών εισηγήσεων αναφορικά προς τους διενεργηθέντες ελέγχους και αξιολογήσεις προς το Μητροπολιτικό Συμβούλιο. Οι εισηγήσεις της Επιτροπής Διαγωνισμού δεν είναι δεσμευτικές για το Μητροπολιτικό Συμβούλιο, το οποίο δύναται να τις εγκρίνει ως έχουν, να τις απορρίψει ή να τις τροποποιήσει, προβαίνοντας το ίδιο σε εξ αρχής έλεγχο και αξιολόγηση των φακέλων και των προσφορών των διαγωνιζομένων.

 **3. ΣΥΜΒΑΣΕΙΣ ΕΡΓΟΥ**

3.1.1. Σε εκτέλεση της τελικής κατακυρωτικής πράξης του Διαγωνισμού θα υπογραφεί μεταξύ της Ιεράς Μητροπόλεως Δημητριάδος και του οριστικού μειοδότη σύμβαση, δυνάμει της οποίας ο Μειοδότης θα αναλάβει το έργο της προμήθειας των τροφίμων.

3.1.2. Στις Συμβάσεις θα εξειδικεύονται πλήρως και με κάθε λεπτομέρεια όλες οι υποχρεώσεις του Μειοδότη αναφορικά με τα καθήκοντα του.

3.1.3. Οι Συμβάσεις θα περιέχουν ρυθμίσεις, μεταξύ άλλων, για το ύψος, τη μορφή και τον τρόπο καταβολής της αμοιβής του, την υποχρέωση του μειοδότη να προμηθεύει στην Ιερά Μητρόπολη έγκαιρα όλα τα προβλεπόμενα τρόφιμα.

3.2 Προς εξασφάλιση της τηρήσεως των υποχρεώσεων των διαγωνιζομένων που απορρέουν από τη συμμετοχή τους στον παρόντα Διαγωνισμό, κάθε διαγωνιζόμενος θα καταθέσει με την Προσφορά του εγγυητική επιστολή συμμετοχής, συμφώνως προς τα ειδικότερα διαλαμβανόμενα στην παράγραφο 5, Α, (3) της παρούσας Διακήρυξης.

 **4. ΔΙΚΑΙΩΜΑ ΣΥΜΜΕΤΟΧΗΣ**

4.1. Στον Διαγωνισμό δικαιούνται να συμμετάσχουν οι κάτωθι:
α) Ημεδαπά και αλλοδαπά φυσικά ή νομικά πρόσωπα και
β) Ενώσεις ή κοινοπραξίες φυσικών ή νομικών προσώπων.

4.2. Οι ενδιαφερόμενοι, για να δικαιούνται συμμετοχής στον Διαγωνισμό, πρέπει να πληρούν σωρευτικά τις παρακάτω προϋποθέσεις.

4.3.1. Διαγωνιζόμενος (φυσικό ή νομικό πρόσωπο ή ένωση φυσικών ή νομικών προσώπων) δεν επιτρέπεται να συμμετέχει στον Διαγωνισμό αυτοτελώς και συγχρόνως να αποτελεί μέλος διαγωνιζόμενης εταιρίας, ούτε να συμμετέχει σε περισσότερες από μια διαγωνιζόμενες εταιρίες, επί ποινή αποκλεισμού διαγωνιζομένου αυτού (φυσικού ή νομικού προσώπου) καθώς και όλων των εταιριών ή ενώσεων προσώπων στις οποίες συμμετέχει ο διαγωνιζόμενος αυτός.

4.3.2 Κανένα πρόσωπο δεν επιτρέπεται να μετέχει ως στέλεχος, μέλος του διοικητικού συμβουλίου, διαχειριστής, εκπρόσωπος, βασικός μέτοχος (ήτοι με ποσοστό άνω του 5% του μετοχικού κεφαλαίου) ή εταίρος σε περισσότερες από μία εταιρείες οι οποίες κατέρχονται ανεξάρτητα η μία από την άλλη στον Διαγωνισμό, είτε αυτοτελώς είτε ως μέλη κοινοπραξίας.

 **5. ΠΡΟΥΠΟΘΕΣΕΙΣ ΣΥΜΜΕΤΟΧΗΣ**

5.1.1. Οι ενδιαφερόμενοι καλούνται να υποβάλουν στην Επιτροπή Διαγωνισμού σφραγισμένο Φάκελο Προσφοράς, ο οποίος θα περιέχει τον Υποφάκελο Δικαιολογητικών Συμμετοχής και τον Υποφάκελο Οικονομικής Προσφοράς. Οι προτάσεις θα πρέπει να είναι συντεταγμένες στην ελληνική γλώσσα και θα υποβληθούν σε δυο (2) αντίτυπα εκ των οποίων το ένα(1)θα είναι το πρωτότυπο και στο οποίο θα αναγράφεται η λέξη «πρωτότυπο».

5.1.2. Οι φάκελοι προσφορών θα παραλαμβάνονται μέχρι την , ημέρα 21 Ιουλιου και ώρα 13.00 μ .Η Επιτροπή Διαγωνισμού παραλαμβάνει τους φακέλους προσφορών και καταγράφει το όνομα ή την επωνυμία τους στο οικείο Πρακτικό με τη σειρά παράδοσής τους. Αμέσως μετά την εκπνοή της ως άνω προθεσμίας κατάθεσης των προσφορών, ο Πρόεδρος της Επιτροπής Διαγωνισμού κηρύσσει τη λήξη της φάσεως καταθέσεων προσφορών.
Φάκελοι προσφορών που θα υποβληθούν ή αποσταλούν μετά την λήξη της οριζομένης στην Διακήρυξη προθεσμίας δεν θα γίνουν δεκτοί.

5.1.3. Όταν. ολοκληρωθεί η παραλαβή των προσφορών, η Επιτροπή Διαγωνισμού, σε μυστική συνεδρίαση, εξετάζει αν έχουν τηρηθεί οι τυπικές προϋποθέσεις από όσους υπέβαλαν προσφορά.

5.2. Η συμμετοχή στον διαγωνισμό με την υποβολή Φακέλου Προσφοράς συνιστά αμάχητο τεκμήριο περί του ότι ο Διαγωνιζόμενος αποδέχεται ανεπιφύλακτα όλους τους όρους της Διακήρυξης , παραιτούμενος κάθε αντιρρήσεως ή ενστάσεώς του σχετικά με τους όρους της Διακήρυξης.

 **Α. Φάκελος Δικαιολογητικών Συμμετοχής**

Ο Φάκελος Δικαιολογητικών Συμμετοχής θα περιλαμβάνει απαραιτήτως και επί ποινή αποκλεισμού τα ακόλούθα:

1. Πληροφορίες σχετικά με την Ταυτότητα του Διαγωνιζομένου, (πλήρη ονομασία ή επωνυμία, νομική μορφή, δομή εταιρικού κεφαλαίου, εθνικότητα και διεύθυνση.
2. Αριθμό συσκευής τηλεομοιοτυπίας εντός της ελληνικής επικράτειας προς τον οποίο θα αποστέλλονται όλα τα έγγραφα και σι πράξεις των Οργάνων του Διαγωνισμού που αφορούν τον διαγωνιζόμενο. Η αποστολή εγγράφου προς τον δηλωθέντα αριθμό συσκευής τηλεομοιοτυπίας συνιστά νόμιμη κοινοποίηση του εγγράφου αυτού προς τον διαγωνιζόμενο. Σε περίπτωση που διαγωνιζόμενος δεν επιθυμεί να δηλώσει τέτοιον αριθμό, οφείλει να γνωστοποιήσει διεύθυνση αντικλήτου εντός της πόλης του Βόλου, προς τον οποίο θα γίνονται όλες σι σχετικές κοινοποιήσεις.
3. Εγγυητική Επιστολή Συμμετοχής στον Διαγωνισμό ύψους 10% επί της οικονομικής προσφοράς. Η εν λόγω εγγυητική επιστολή θα είναι εκδόσεως τραπέζης που λειτουργεί νομίμως στην Ελλάδα ή τραπέζης πρώτης τάξεως (First class bank) που λειτουργεί σε άλλο κράτος μέλος της Ευρωπαϊκής Ένωσης. Η εγγυητική επιστολή συμμετοχής θα πρέπει να είναι ανέκκλητη και ανεπιφύλακτη, να έχει διάρκεια τουλάχιστον εξήντα (60) ημερών, να εξασφαλίζει δε το δεσμευτικό χαρακτήρα του συνόλου της προσφοράς του Διαγωνιζομένου και την τήρηση της υποχρεώσεώς του να προσέλθει και να υπογράψει τις Συμβάσεις αν ανακηρυχθεί οριστικός Μειοδότης, σύμφωνα με τους όρους του παρόντος.Η Εγγυητική Επιστολή Συμμετοχής επιστρέφεται στον Μειοδότη εντός 10 ημερών από την υπογραφή της σύμβασης και την παράδοση της Εγγυητικής Επιστολής Καλής Εκτελέσεως στην Ιερά Μητρόπολη Δημητριάδος, ενώ στους λοιπούς Διαγωνιζομένους επιστρέφεται εντός 10 ημερών από την έκδοση της τελικής κατακυρωτικής πράξης του Διαγωνισμού και την υπογραφή της Σύμβασης.

4) Πλήρη νομιμοποιητικά έγγραφα, τα οποία να αποδεικνύουν την πληρεξουσιότητα του υπογράφοντος την Προσφορά να δεσμεύσει τον Διαγωνιζόμενο.

5) Πιστοποιητικά που να αποδεικνύουν τις ακόλουθες προϋποθέσεις:

 α) Δεν βρίσκεται σε πτώχευση, εκκαθάριση, παύση εργασιών, αναγκαστική διαχείριση ή πτωχευτικό συμβιβασμό ή σε οποιαδήποτε κατάσταση αναλόγου φύσεως ή αποτελέσματος που προκύπτει από παρόμοια διαδικασία προβλεπόμενη από τις εθνικές νομοθετικές και κανονιστικές διατάξεις.

 β) Δεν έχει κινηθεί εναντίον του διαδικασία κήρυξης σε πτώχευση, εκκαθάριση, αναγκαστική διαχείριση, πτωχευτικού συμβιβασμού ή οποιαδήποτε άλλη παρόμοια διαδικασία προβλεπόμενη από τις εθνικές νομοθετικές και κανονιστικές διατάξεις.
 γ) Δεν έχουν καταδικαστεί τα διαγωνιζόμενα φυσικά πρόσωπα ή τα μέλη του Διοικητικού Συμβουλίου ή οι Διαχειριστές των διαγωνιζομένων νομικών προσώπων για αδίκημα που αφορά σε κλοπή, υπεξαίρεση, απάτη, απιστία, εκβίαση, πλαστογραφία, λαθρεμπορία, εμπόριο ναρκωτικών, λαθρεμπόριο όπλων, παράβαση των διατάξεων του
Νόμου περί ηθών και λεσχών και περί συναλλάγματος, ή οποιοδήποτε κακούργημα, με τελεσίδικη δικαστική απόφαση.
 δ) Δεν έχουν διαπράξει τα διαγωνιζόμενα φυσικά πρόσωπα. τα μέλη του διοικητικού συμβουλίου ή σι διαχειριστές των διαγωνιζομένων νομικών προσώπων σοβαρό επαγγελματικό παράπτωμα.
 ε) Δεν είναι ένοχος ψευδών δηλώσεων κατά την παροχή των πληροφοριών που απαιτούνται για την εφαρμογή των προϋποθέσεων συμμετοχής που αναφέρονται στην παρούσα ενότητα.
 στ) Έχει εκπληρώσει τις υποχρεώσεις του σχετικά με την πληρωμή φόρων, σύμφωνα με τη νομοθεσία της χώρας όπου είναι εγκατεστημένος.
 ζ) Έχει εκπληρώσει τις υποχρεώσεις του σχετικά με την καταβολή εισφορών Κοινωνικής ασφάλισης σύμφωνα με τη νομοθεσία της χώρας όπου είναι εγκατεστημένος.
Συγκεκριμένα, ο κάθε διαγωνιζόμενος θα πρέπει να υποβάλει τα ακόλουθα πιστοποιητικά:

 **Ι**. Έγγραφα προς απόδειξη της πλήρωσης των προϋποθέσεων των ως άνω παραγράφών (α) έως και (γ), τα οποία να έχουν εκδοθεί από δικαστική ή διοικητική αρχή της χώρας καταγωγής ή προέλευσης του διαγωνιζομένου (ή, στην περίπτωση κοινοπραξίας ή ανώνυμης εταιρείας προελθούσης από κοινοπραξία, των χωρών καταγωγής ή προέλευσης κάθε μέλους ή ιδρυτή-μετόχου, αντίστοιχα
 **ΙΙ.** Υπεύθυνη δήλωση του Ν. 1599/1986, η οποία να βεβαιώνει την πλήρωση των προϋποθέσεων των ως άνω παραγράφων (δ) και (ε).
 **ΙΙΙ**. Πιστοποιητικά προς απόδειξη της πλήρωσης των προϋποθέσεων των ως άνω παραγράφων (στ) και (ζ), τα οποία να έχουν εκδοθεί από την αρχή του κράτους καταγωγής ή της έδρας του διαγωνιζομένου.
Σε περίπτωση. διαγωνιζόμενης ένωσης ή κοινοπραξίας θα υποβληθούν τα ανωτέρω πιστοποιητικά: για κάθε μέλος (φυσικό ή νομικό πρόσωπο) της ένωσης ή κοινοπραξίας.

Αν το κράτος καταγωγής ή έδρας του διαγωνιζομένου (ή το κράτος καταγωγής ή έδρας μέλους της κοινοπραξίας ή ιδρυτή μετόχου της ανώνυμης εταιρείας) δεν εκδίδει τα ως άνω πιστοποιητικά, αυτά μπορούν να αντικατασταθούν με ένορκη δήλωση που θα γίνει από τον διαγωνιζόμενο (ή το μέλος της κοινοπραξίας ή ιδρυτή μέτοχο ανώνυμης εταιρείας κατά τα ανωτέρω) σε δικαστική ή διοικητική αρχή, συμβολαιογράφο ή τον αρμόδιο επαγγελματικό οργανισμό της χώρας αυτής. Τα ανωτέρω πιστοποιητικά θα πρέπει να είναι συντεταγμένα στην Ελληνική γλώσσα ή, εφόσον τα πρωτότυπά τους είναι ξενόγλωσσα, να συνοδεύονται από επίσημη μετάφραση (επικυρωμένη από δημόσια αρχή ή δικηγόρο) στα Ελληνικά. Σημειώνεται ότι σι διαγωνιζόμενοι υποχρεούνται να ανακοινώνουν στην Ιερά Μητρόπολη Δημητριάδος εντός πέντε (5) ημερών οποιαδήποτε μεταβολή των στοιχείων που αναφέρονται στις ως άνω παραγράφους (α) έως και (ζ), μέχρι την ολοκλήρωση της διαδικασίας του Διαγωνισμού.

**IV.**Υπεύθυνη δήλωση του διαγωνιζόμενου ότι, εάν ανακηρυχθεί Μειοδότης,θα προσκομίσει Κατά την υπογραφή των Συμβάσεων Εγγυητική Επιστολή
Καλής Εκτέλεσης από Τράπεζα που λειτουργεί στην Ελλάδα ή Τράπεζα
Πρώτης Τάξεως (First class) που λειτουργεί νομίμως σε Κράτος — μέλος της Ευρωπαϊκής Ένώσης, ύψους 10% επί της τιμής κατακύρωσης.

 **Β. Φάκελος Οικονομικής Προσφοράς**

1. 0 Φάκελος Οικονομικής Προσφοράς θα περιλαμβάνει απαραιτήτως τα ακόλουθα:

i.Οι Οικονομικές Προτάσεις των Διαγωνιζομένων θα συνίστανται σε ποσοστό έκπτωσης επί τοις εκατό, πάνω στις τιμές εκκίνησης του διαγωνισμού, που αναφέρονται παρακάτω για τα επί μέρους τρόφιμα. Σε κάθε περίπτωση, η Ιερά Μητρόπολη Δημητριάδος δικαιούται να επιφέρει τροποποιήσεις στο ύψος και τη φύση της αμοιβής του εργολάβου, κατόπιν διαπραγματεύσεων με τον Μειοδότη, ακόμη και μετά την κατακύρωση του διαγωνισμού.

2. Κάθε προσφορά δεσμεύει τον διαγωνιζόμενο που την υπέβαλε για διάστημα εξήντα (60) ημερών από του χρόνου της υποβολής της. Μέσα στο ανωτέρω χρονικό διάστημα θα πρέπει να του κοινοποιηθεί η τελική κατακυρωτική πράξη του Διαγωνισμού, με την οποία θα ανακηρύσσεται ο οριστικός μειοδότης. Σε περίπτωση που η ανακήρυξη οριστικού μειοδότη γίνει μετά την πάροδο του ανωτέρω χρονικού διαστήματος ισχύος της προσφοράς, ο διαγωνιζόμενος που ανακηρύχθηκε οριστικός μειοδότης μπορεί να αρνηθεί την υπογραφή της Σύμβασης χωρίς να φέρει καμία ευθύνη, η δε Ιερά Μητρόπολη Δημητριάδος οφείλει να του επιστρέψει την κατατεθείσα εγγυητική επιστολή συμμετοχής. Εάν ο μειοδότης, παρά την πάροδο του χρόνου ισχύος της προσφοράς του, αποφασίσει να υπογράψει τη σύμβαση, η Σύμβαση είναι απολύτως έγκυρη και πλήρως δεσμευτική για όλα τα συμβαλλόμενα μέλη.

 **6. ΑΞΙΟΛΟΓΗΣΗ ΔΙΑΓΩΝΙΖΟΜΕΝΩΝ ΚΑΙ ΠΡΟΣΦΟΡΩΝ**

6.1. Στις 22 Ιουλιου και ώρα 12.00 π.μ. η Επιτροπή Διαγωνισμού, θα αποσφραγίσει σε δημόσια συνεδρίαση τους Φακέλους Δικαιολογητικών Συμμετοχής. Στη συνέχεια, σε μυστική συνεδρίασή της, η ίδια επιτροπή θα προβεί στη λεπτομερή εξέταση και αξιολόγησή τους, προκειμένου να εισηγηθεί προς το Μητροπολιτικό Συμβούλιο την αποδοχή στον Διαγωνισμό των διαγωνιζομένων εκείνων που έχουν προσκομίσει όλα τα απαιτούμενα δικαιολογητικά και πληρούν όλες τις κατά τα άνω προϋποθέσεις συμμετοχής και τον αποκλεισμό όσων διαγωνιζομένων υπέβαλαν ελλιπείς φακέλους ή δεν πληρούν τις απαιτούμενες προϋποθέσεις συμμετοχής. Η Επιτροπή Διαγωνισμού, μετά την ολοκλήρωση του κατά τα άνω ελέγχου, εκδίδει πρακτικό, το οποίο διαβιβάζεται στο Μητροπολιτικό Συμβούλιο προς έγκριση και επικύρωση και αποστέλλεται σε όλους τους μετέχοντες στον Διαγωνισμό στην δηλωθείσα διεύθυνση ή στον δηλωθέντα αριθμό τηλεομοιοτυπίας. Οι διαγωνιζόμενοι δικαιούνται να διατυπώσουν αντιρρήσεις επί του περιεχομένου του πρακτικού εντός δύο (2) ημερών από της γνωστοποιήσεως του αποτελέσματος του ελέγχου των Φακέλων Δικαιολογητικών Συμμετοχής. (οπότε σι φάκελοί της Οικονομικής Προσφοράς κρατούνται χωρίς να ανοιχθούν, μέχρι την έκδοση απόφασης επί των ενστάσεων). Οι αντιρρήσεις διατυπώνονται εγγράφως και απευθύνονται στο Μητροπολιτικό Συμβούλιο.

6.2. Οι Φάκελοι Οικονομικής Προσφοράς των Διαγωνιζομένων που θα προεπιλεγούν κατά την προηγούμενη παράγραφο θα ανοιχθούν προκειμένου να αξιολογηθούν, αμέσως μετά, εντός πέντε (5) ημερών μετά την ολοκλήρωση της διαδικασίας της προηγουμένης παραγράφου , ύστερα από πρόσκληση που θα αποσταλεί προς όλους τους προεπιλεγέντες διαγωνιζομένους στη δηλωθείσα διεύθυνση ή στον δηλωθέντα αριθμό τηλεομοιοτυπίας.

6.3. Οι σφραγισμένοι φάκελοι Οικονομικής Προσφοράς επιστρέφονται, χωρίς να ανοιχθούν , στους διαγωνιζομένους , σι οποίοι κρίθηκε, ότι δεν πληρούν τις τυπικές προϋποθέσεις συμμετοχής στο διαγωνισμό, μαζί με την εγγυητική επιστολή συμμετοχής στο διαγωνισμό, μόνο αφότου ολοκληρωθεί η διαδικασία εκδίκασης των τυχόν αντιρρήσεων και επικύρωσης του πρακτικού της επιτροπής διαγωνισμού από το Μητροπολιτικό Συμβούλιο.

6.4. Αποφαινόμενο όργανο επί των αντιρρήσεων των διαγωνιζομένων είναι το Μητροπολτικό Συμβούλιο, το οποίο συγκαλείται και εκδίδει την απόφασή του εντός πέντε (5) ημερών από την υποβολή των αντιρρήσεων. Το Μητροπολιτικό Συμβούλιο αποφαίνεται επί των αντιρρήσεων και εγκρίνει και επικυρώνει, με ή χωρίς τροποποιήσεις, το πρακτικό της Επιτροπής Διαγωνισμού επί του ελέγχου των φακέλων με τα δικαιολογητικά συμμετοχής των διαγωνιζομένων, δυνάμενο και αυτεπαγγέλτως να επιφέρει σ’ αυτό οιεσδήποτε τροποποιήσεις κρίνει αναγκαίες, αποκλείοντας ή κάνοντας δεκτούς διαγωνιζόμενους για τους οποίους είχε εισηγηθεί την αποδοχή ή τον αποκλεισμό αντιστοίχως η Επιτροπή Διαγωνισμού, έστω και αν δεν έχουν υποβληθεί σχετικές αντιρρήσεις.

 **7. ΚΑΤΑΚΥΡΩΣΗ ΔΙΑΓΩΝΙΣΜΟΥ**

7.1. Μετά την αξιολόγηση των Φακέλων Οικονομικής Προσφοράς των Διαγωνιζομένων, το Μητροπολιτικό Συμβούλιο, Κατόπιν εισήγησης της
Επιτροπής Διαγωνισμού, θα προβεί σε ανακήρυξη Οριστικού Μειοδότη. Κριτήριο ανάδειξης του Οριστικού Μειοδότη αποτελεί η πλέον συμφέρουσα οικονομική Προσφορά ,σε συνδυασμό με την επαγγελματική ικανότητα και εμπειρία του συμμετέχοντος, όπως προκύπτει από τα έγγραφα , που προσκομίζει (βέλτιστη Οικονομική προσφορά).Η Ιερά Μητρόπολις Δημητριάδος δικαιούται, χωρίς να υποχρεούται, να διεξαγάγει διαπραγματεύσεις με τον Οριστικό Μειοδότη για τη βελτίωση της προσφοράς του.

7.2. 0 Μειοδότης θα κληθεί να υπογράψει τη Σύμβαση, όπως αυτή θα διαμορφωθεί μετά από τυχόν διαπραγμάτευση μεταξύ της Ιεράς Μητροπόλεως Δημητριάδος και του Μειοδότη, με επιστολή της Ιεράς Μητροπόλεως , η οποία θα κοινοποιηθεί σ’ αυτόν δέκα (10) ημερολογιακές ημέρες τουλάχιστον πριν από την ορισμένη για την υπογραφή ημέρα. Σε περίπτωση που ο Μειοδότης δεν προσέλθει για την υπογραφή της Σύμβασης στην καθορισθείσα ημέρα και ώρα ή δεν προσκομίσει την Εγγυητική Επιστολή Καλής Εκτέλεσης, η Ιερά Μητρόπολις Δημητριάδος δικαιούται να προκαλέσει την κατάπτωση της Εγγυητικής Επιστολής Συμμετοχής του Μειοδότη υπέρ της Ιεράς Μητροπόλεως και να ξεκινήσει διαπραγματεύσεις με τον επόμενο κατά σειρά κατάταξης διαγωνιζόμενο.

7.3. Η Ιερά Μητρόπολις Δημητριάδος διατηρεί το δικαίωμα να ακυρώσει τον Διαγωνισμό καθ’ οιοδήποτε στάδιο αυτού, αν κατά την εξέλιξή του κρίνει ότι η συνέχιση της διαδικασίας του Διαγωνισμού είναι ασύμφορη για την Ιερά Μητρόπολη. Καμία υποχρέωση αποζημίωσης των διαγωνιζομένων δεν δύναται να γεννηθεί εξ αυτού του λόγου.

 **8. ΠΛΗΡΟΦΟΡΙΕΣ - ΔΗΜΟΣΙΕΥΣΕΙΣ**

Η διακήρυξη της δημοπρασίας θα διατίθεται στους ενδιαφερομένους από 07/07/2015 έως και 17/07/2015 , ώρα 11.00 από τα Γραφεία της Ιεράς Μητροπόλεως Δημητριάδος, Μελισσάτικα Βόλου, αρμόδιος κ. Ηρακλής Φασουράκης τις εργάσιμες ημέρες και ώρες, τηλ. 2421093552.

Οι ενδιαφερόμενοι μπορούν να ζητήσουν διευκρινίσεις ή τυχόν πρόσθετα πληροφοριακά στοιχεία με έγγραφη αίτησή τους, η oποία πρέπει να αποσταλεί ταχυδρομικώς ή με τηλεομοιοτυπία (Fax) στην ανωτέρω διεύθυνση μέχρι και την 17/07/2015 και ώρα 11,00 π.μ.

 **9. ΖΗΤΟΥΜΕΝΑ ΕΙΔΗ- ΠΟΣΟΤΗΤΕΣ – ΤΙΜΕΣ ΕΚΚΙΝΗΣΗΣ**

 1. ΕΙΔΗ ΠΑΝΤΟΠΩΛΕΙΟΥ

|  |  |  |  |
| --- | --- | --- | --- |
|  | **Είδος**  | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** |
| **Α.** | **ΑΡΤΥΜΑΤΑ – ΑΡΩΜΑΤΑ**  |  |  |
| **1.** | Αλάτι μαγειρικό συσκευασίας 1 – 10 κιλών. Χωρίς πρόσθετα ροής.Τιμή Εκκίνησης 400 Ευρώ |  ΚΙΛΑ | 1000 |
| **2.** | Πιπέρι μαύρο τριμμένο συσκευασίας από 500γρ. έως 1000γρ.Τιμή Εκκίνησης 900 ευρώ |  ΚΙΛΑ  | 100 |
| **3.** | Ρίγανη τριμμένη συσκευασίας από 500γρ. έως 1000γρ.Τιμή Εκκίνησης 960 ευρώ | ΚΙΛΑ | 200 |
|  **4.** | Λεμόνι χυμός συσκευασίας 4000 ml.(να συνοδεύεται από τεχνικές προδιαγραφές /ανάλυση.)Τιμή Εκκίνησης 225 ευρώ | ΛΙΤΡΑ | 500 |
| **5.** | Ξύδι από κρασί συσκευασίας 4000 ml. (να συνοδεύεται από τεχνικές προδιαγραφές / ανάλυση).Τιμή Εκκίνησης 300 Ευρώ. | ΛΙΤΡΑ | 500 |

Τα παραπάνω προϊόντα θα είναι Α΄ ποιότητας και θα πληρούν τις διατάξεις του Κώδικα Τροφίμων και Ποτών. Στη συσκευασία τους να καταγράφεται επακριβώς και ευκρινώς, με Ελληνικούς χαρακτήρες, η σύσταση των προϊόντων, οι ημερομηνίες παραγωγής και λήξης, το μικτό και καθαρό βάρος, η εκατοστιαία περιεκτικότητα σε θρεπτικά στοιχεία και ότι άλλο προβλέπεται από τις διατάξεις.

|  |  |  |  |
| --- | --- | --- | --- |
|  | **Είδος**  | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** |
| **Β.** | **ΕΛΙΕΣ – ΣΠΟΡΕΛΑΙΟ – ΜΑΡΓΑΡΙΝΕΣ** |  |  |
| **1.** | Λιπαρή ουσία για επάλειψη, **φυτικής** προέλευσης, συσκευασίας 250γρ., μειωμένης περιεκτικότητας σε λιπαρά max 60% και εμπλουτισμένο με ω-3 και ω-6 πολυακόρεστα λιπαρά οξέα.Τιμή Εκκίνησης 1390 ευρώ. | ΚΙΛΑ | 500 |

Τα προϊόντα αυτά να είναι εξαιρετικής ποιότητας και να πληρούν όλες τις προδιαγραφές του Κώδικα Τροφίμων και Ποτών. Η συσκευασία τους θα γίνεται πάντοτε εντός καινούργιων, μη χρησιμοποιηθέντων δοχείων. Απαγορεύεται η επαναχρησιμοποίηση των δοχείων αυτών. Η μεταφορά των προϊόντων θα πραγματοποιείται με κλειστά μέσα καθαρά και απολυμασμένα και όπου χρειάζεται με ψυγεία.

|  |  |  |  |
| --- | --- | --- | --- |
| **Γ.** | **ΔΙΑΦΟΡΑ ΕΙΔΗ ΖΥΜΑΡΙΚΩΝ ΑΠΟ ΣΙΜΙΓΔΑΛΙ** |  |  |
|  | Ζυμαρικά διάφορα από σιμιγδάλι (όπως: κριθαράκι, σπαγγέτι Νο 10 & Νο 3, κοφτό μακαρονάκι χοντρό, πέννες.) συσκευασίας 500-3000γρ. Τιμή Εκκίνησης 12.000 ευρώ. | ΚΙΛΑ | 12.000 |

Τα ζυμαρικά να είναι Α΄ ποιότητας από σιμιγδάλι 100 %. Οι πρώτες ύλες για την παρασκευή τους πρέπει να πληρούν τους όρους και διατάξεις του Κώδικα Τροφίμων και Ποτών. Στη συσκευασία τους θα καταγράφεται επακριβώς και ευκρινώς, με Ελληνικούς χαρακτήρες, η σύσταση των προϊόντων, οι ημερομηνίες παραγωγής και λήξης, το μικτό και καθαρό βάρος, η εκατοστιαία περιεκτικότητα σε θρεπτικά στοιχεία και ότι άλλο προβλέπεται από τις διατάξεις. Η μεταφορά τους θα πραγματοποιείται με καθαρά κλειστά μέσα.

|  |  |  |  |
| --- | --- | --- | --- |
|  | **Είδος** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** |
| **Δ.** | **ΕΙΔΗ ΠΑΝΤΟΠΩΛΕΙΟΥ (ΥΠΟΛΟΙΠΑ)** |  |  |
|  **1.** | Πουρές πατάτας σε κόκκους, συσκευασίας 1-5 κιλών, απόδοσης ανά κιλό αφυδατωμένου προϊόντος 6,6 έως 7 κιλά παρασκευασμένου πουρέΤιμή Εκκίνησης 400,00 ευρω | ΚΙΛΑ | 200 |
| **2.** | ΤραχανάςΤιμή Εκκίνησης 450,00 ευρω | ΚΙΛΑ | 100 |

Τα παραπάνω προϊόντα θα είναι Α΄ ποιότητας και θα πληρούν τις διατάξεις του Κώδικα Τροφίμων και Ποτών. Στη συσκευασία τους θα καταγράφεται επακριβώς και ευκρινώς, με Ελληνικούς χαρακτήρες, η σύσταση των προϊόντων, οι ημερομηνίες παραγωγής και λήξης, το μικτό και καθαρό βάρος, η εκατοστιαία περιεκτικότητα σε θρεπτικά στοιχεία και ότι άλλο προβλέπεται από τις διατάξεις. Η μεταφορά τους θα πραγματοποιείται με καθαρά κλειστά μέσα.

Επί της συσκευασίας πρέπει απαραίτητα να αναγράφεται τόσο το καθαρό βάρος του περιεχομένου καρπού, μετά την αποστράγγιση, όσο και η πυκνότητα του σιροπιού. Τα είδη, κατά προτίμηση, να είναι Ελληνικής παραγωγής.

Γενικά, τα χορηγούμενα είδη παντοπωλείου θα είναι Α΄ ποιότητας, κατά προτίμηση εγχώριας παραγωγής, και θα πληρούν όλους τους όρους του «Κώδικα Τροφίμων και Ποτών» και τις λοιπές Υγειονομικές Διατάξεις. Οι οργανοληπτικοί χαρακτήρες όλων των προϊόντων θα είναι ευχάριστοι και χαρακτηριστικοί των προϊόντων.

Οι προμηθεύτριες εταιρείες θα πληρούν πιστοποιημένα όλους τους όρους που προβλέπονται για τη λειτουργία τους.

**2. ΨΩΜΙ – ΑΡΤΟΣΚΕΥΑΣΜΑΤΑ**

|  |  |  |  |
| --- | --- | --- | --- |
|   | **Είδος**  | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** |
|  **1.** | Ψωμί ημέρας σιμιγδαλένιο (φρατζόλα 500 γρ.)Τιμή Εκκίνησης 1.350,00 ευρω | ΚΙΛΑ | 1.500 |
| **2.** | Σάντουιτς (Ψωμάκι Γαλοπούλα Γκούντα σως)Τιμή Εκκίνησης 1.650,00 ευρω | ΤΕΜΑΧΙΑ | 2.000 |

Η μεταφορά του ψωμιού και των αρτοσκευασμάτων θα πραγματοποιείται με περιέκτες κλειστού τύπου, καθαρούς, απολυμασμένους. που να επιτρέπουν τον αερισμό του ψωμιού και των αρτοσκευασμάτων. Το μεταφορικό μέσον κλειστού τύπου θα εξασφαλίζει την υγιεινή μεταφορά αυτών των προϊόντων. Οι πρώτες ύλες που χρησιμοποιούνται για την παρασκευή τους καθώς και τα προϊόντα πρέπει να πληρούν όλους τους όρους που ορίζονται από τη νομοθεσία.

 **3. ΑΥΓΑ**

|  |  |  |  |
| --- | --- | --- | --- |
|   | **Είδος**  | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** |
|  | Αυγά 55-65 γρ. έκαστο, ωοσκοπημένα, σε πλαστική **συσκευασία 30άδας** με ημερομηνία παραγωγής και λήξης.Τιμή Εκκίνησης 400,00 ευρώ. | ΤΕΜΑΧΙΑ | 1.500 |

Τα συγκεκριμένα προϊόντα θα είναι Α΄ ποιότητας και θα μεταφέρονται με μεταφορικά μέσα ψυγεία, εξοπλισμένα με καταγραφικά θερμόμετρα. Το προϊόν πρέπει να πληροί όλες τις διατάξεις που ορίζει η νομοθεσία.

 **4. ΟΠΩΡΟΛΑΧΑΝΙΚΑ**

|  |  |  |  |
| --- | --- | --- | --- |
|  | **Είδος**  | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** |
| **1.** | Αγγούρια μέτρια τρυφερά, συσκευασμένα σε πλαστική σακούλα.Τιμή Εκκίνησης 500,00 ευρώ. | ΤΕΜΑΧΙΑ | 1.000 |
| **2.** | Άνηθος ματσάκι σε πλαστική σακούλα.Τιμή εκκίνησης 500,00 ευρώ. | ΤΕΜΑΧΙΑ | 1000 |
| **3.** | Καρότα σε πλαστική σακούλα.Τιμή Εκκίνησης 670,00 ευρώ. | ΚΙΛΑ | 500 |
| **4.** | Κρεμμύδια ξερά μεγάλου μεγέθους (όχι σάπια ή προφυτρωμένα).Τιμή Εκκίνησης 200,00 Ευρώ. | ΚΙΛΑ | 200 |
| **5.** | Λάχανο σε πλαστική σακούλα χωρίς ξένες ύλες.Τιμή Εκκίνησης 625,00 ευρώ.  | ΚΙΛΑ | 500 |
| **6.** | Λεμόνια συσκευασμένα.Τιμή Εκκίνησης 400,00 ευρώ. | ΚΙΛΑ |  200 |
| **7.** | Μαϊδανός ματσάκι συσκευασμένος σε πλαστική σακούλα.Τιμή Εκκίνησης 500,00 ευρώ. | ΤΕΜΑΧΙΑ | 1.000 |
| **8.** | Μαρούλια συσκευασμένα.Τιμή Εκκίνησης 75,00 ευρώ. | ΚΙΛΑ | 50 |
| **9.** | Μήλα, συσκευασμένα ΖΑΓΟΡΙΝΤιμή Εκκίνησης 900,00 ευρώ. | ΚΙΛΑ | 500 |
| **10.** | Ντομάτες για σαλάτα συσκευασμένες.Τιμή Εκκίνησης 500,00 ευρώ. | ΚΙΛΑ | 500 |
| **11.** | Πατάτες νωπές, χωρίς χώμα, φύτρο, πράσινα μέρη, συσκευασμένες.Τιμή Εκκίνησης 2.250,00 ευρώ. | ΚΙΛΑ | 3.000 |
| **12.** | Πιπεριές πράσινες.Τιμή Εκκίνησης 960,00 ευρώ. | ΚΙΛΑ | 400 |
| **13.** | Πιπεριές ΦλωρίνηςΤιμή Εκκίνησης 200,00 ευρώ. | ΚΙΛΑ | 100 |
| **14.** | Πορτοκάλια, συσκευασμένα. Τιμή Εκκίνησης 340,00 ευρώ. | ΚΙΛΑ | 200 |
| **15.** | Σέλινο συσκευασμένο. Τιμή Εκκίνησης 400,00 ευρώ. |   ΚΙΛΑ |  200 |
| **16.** | Σκόρδα συσκευασμένα. Τιμή Εκκίνησης 49,00 ευρώ. | ΤΕΜΑΧΙΑ | 100 |
| **17.** | Μπρόκολο. Τιμή Εκκίνησης 110,00 Ευρώ. | ΚΙΛΑ | 50 |
| **18.** | Κουνουπίδι. Τιμή Εκκίνησης 100,00 Ευρώ. | ΚΙΛΑ | 50 |

Τα συγκεκριμένα προϊόντα θα είναι Α΄ ποιότητας, φρέσκα και θα φέρουν τις απαραίτητες από το νόμο σημάνσεις ανάλογα με το προϊόν. Η μεταφορά τους θα πραγματοποιείται με μεταφορικά μέσα καθαρά και κλειστά και θα είναι συσκευασμένα ανάλογα με το προϊόν. Το όχημα μεταφοράς θα είναι κλειστού τύπου και δεν θα επιτρέπει στον αέρα, τον ήλιο και τη σκόνη να επηρεάσουν την ποιότητα των προϊόντων. Στις συσκευασίες των αγροτικών προϊόντων πρέπει να αναγράφεται σε αυτοκόλλητη ταμπέλα ο κωδικός του προϊόντος και του παραγωγού.

Όλα τα ανωτέρω τρόφιμα πρέπει να πληρούν τις προδιαγραφές του Κ.Τ.& Π όπως έχει συμπληρωθεί με τις ισχύουσες Κοινοτικές και Αγορανομικές Διατάξεις του Υπουργείου Ανάπτυξης. Επίσης όλες οι εταιρείες που θα συμμετάσχουν στον παραπάνω διαγωνισμό οφείλουν να εφαρμόζουν συστήματα διασφάλισης ποιότητας ISO 22000.

|  |  |  |
| --- | --- | --- |
| *Α/Α* | *ΚΑΤΗΓΟΡΙΕΣ ΤΡΟΦΙΜΩΝ* | *ΠΡΟΥΠΟΛΟΓΙΣΘΕΙΣΑ ΔΑΠΑΝΗ ΜΕ ΦΠΑ* |
| 1) | ΕΙΔΗ ΠΑΝΤΟΠΩΛΕΙΟΥ |  17.025,00 € |
| 2) | ΨΩΜΙ- ΑΡΤΟΣΚΕΥΑΣΜΑΤΑ |  3.000,00 € |
| 3) | ΑΥΓΑ |  400,00 € |
| 4) | ΟΠΩΡΟΛΑΧΑΝΙΚΑ |  9.279,00 € |
|  |  |  |

 **ΣΥΝΟΛΟ: 29.704,00 €**

Οι τιμές είναι ενδεικτικές και προκύπτουν από την Διεύθυνση Εμπορίου τη χρονική στιγμή συντάξεως της προκήρυξης.

 **10. ΕΞΟΔΑ**

**Όλα τα έξοδα δημοσίευσης της παρούσης στις εφημερίδες ( μια ημερήσια τοπική, μια εβδομαδιαία τοπική και δυο αθηναϊκές οικονομικές) βαρύνουν την Ιερά Μητρόπολη Δημητριάδος.**

 **Ο ΜΗΤΡΟΠΟΛΙΤΗΣ**

 **+ Ο ΔΗΜΗΤΡΙΑΔΟΣ ΙΓΝΑΤΙΟΣ**